ai4bharat/Pralekha huggingface dataset:
صدر جمہوریہ کا سکریٹریٹ
ہندوستان کی صدر جمہوریہ نے گج اتسو 2023 کا افتتاح کیا
ہندوستان کی صدر جمہوریہ محترمہ دروپدی مرمو نے آج  قاضی رنگا نیشنل پارک میں گج اتسو 2023 کا افتتاح کیا۔
اس موقع پر صدر مملکت نے کہا کہ فطرت اور انسانیت کے درمیان بہت مقدس رشتہ ہے۔ فطرت کا احترام کرنے کا کلچر ہمارے ملک کی پہچان رہا ہے۔ ہندوستان میں فطرت اور ثقافت ایک دوسرے سے جڑے ہوئے ہیں اور ایک دوسرے سے غذائیت حاصل کرتے رہے ہیں۔ ہماری روایت میں ہاتھیوں کا سب سے زیادہ احترام کیا گیا ہے۔ اسے خوش حالی کی علامت سمجھا جاتا ہے۔ یہ ہندوستان کا قومی ورثہ جاتی جانور ہے۔ اس لیے ہاتھیوں کی حفاظت ہمارے قومی ورثے کو محفوظ رکھنے کے لیے ہماری قومی ذمہ داری کا ایک اہم حصہ ہے۔
صدر مملکت نے کہا کہ جو اقدامات فطرت، جانوروں اور پرندوں کے مفاد میں ہیں وہ انسانیت اور دھرتی ماں کے بھی مفاد میں ہیں۔ ہاتھی کے لئے محفوظ پناہ گاہیں ، جنگلات اور سبز علاقے موثر کاربن سنک ہیں۔ اس لیے یہ کہا جا سکتا ہے کہ ہاتھیوں کے تحفظ سے ہم سب کو فائدہ پہنچے گا اور اس سے موسمیاتی تبدیلی کے چیلنجز کا سامنا کرنے میں بھی مدد ملے گی۔ ایسی کوششوں میں حکومت کے ساتھ ساتھ معاشرے کی شراکت ضروری ہے۔
صدر جمہوریہ نے کہا کہ ہاتھیوں کو بہت ذہین اور حساس جانور سمجھا جاتا ہے۔ وہ بھی انسانوں کی طرح سماجی جانور ہیں۔ انہوں نے کہا کہ ہمیں ہاتھیوں اور دیگر جانداروں کے لیے وہی ہمدردی اور احترام کا احساس ہونا چاہیے جیسا کہ ہم انسانوں کے لیے رکھتے ہیں۔ انہوں نے مزید کہا کہ ہم بے لوث محبت کا احساس جانوروں اور پرندوں سے سیکھ سکتے ہیں۔
صدر جمہوریہ نے کہا کہ ’انسان-ہاتھی تنازعہ‘ صدیوں سے ایک مسئلہ رہا ہے اور جب ہم اس کشمکش کا تجزیہ کرتے ہیں تو پتہ چلتا ہے کہ ہاتھیوں کے قدرتی مسکن یا نقل و حرکت میں پیدا ہونے والی رکاوٹ ہی اس کی بنیادی وجہ ہے۔ اس لیے اس کشمکش کی ذمہ داری انسانی معاشرے پر عائد ہوتی ہے۔ انہوں نے کہا کہ ہاتھیوں کی حفاظت، ان کے قدرتی رہائش گاہوں کا تحفظ اور ہاتھیوں کی راہداریوں کو رکاوٹوں سے پاک رکھنا پروجیکٹ ایلیفینٹ کے بنیادی مقاصد ہیں۔ انسان اور ہاتھی تنازعہ سے متعلق مسائل کو حل کرنا بھی اس منصوبے کا مقصد ہے۔ انہوں نے کہا کہ یہ تمام مقاصد ایک دوسرے سے جڑے ہوئے ہیں۔
صدر جمہوریہ نے کہا کہ آسام کے قاضی رنگا اور مانس نیشنل پارک نہ صرف ہندوستان بلکہ پوری دنیا کا انمول ورثہ ہیں۔ یہی وجہ ہے کہ ان کو یونیسکو نے ’ورلڈ ہیریٹیج سائٹ‘ کا درجہ دیا ہے۔ انہوں نے کہا کہ آسام ، ملک میں جنگلی ہاتھیوں کی دوسری سب سے بڑی آبادی والا صوبہ ہے، اس لیے قاضی رنگا گج اتسو کے انعقاد کے لیے ایک بہت ہی موزوں جگہ ہے۔ انہوں نے اس بات پر زور دیا کہ پروجیکٹ ایلیفنٹ اور گج اتسو کی کامیابی کے لیے تمام حصص داروں کو مل کر آگے بڑھنا ہوگا۔
صدر جمہوریہ کی تقریر دیکھنے کے لیے یہاں کلک کریں-
کابینہ
کابینہ نے صفائی کرمچارییوں سے متعلق قومی کمیشن کی میعادکار میں تین سال کی توسیع کی منظوری دی
وزیر اعظم جناب نریندر مودی کی صدارت میں مرکزی کابینہ نے آج قومی صفائی کرمچاری کمیشن  کی میعادکار کو 31.3.2022 سے آگے تین سال بڑھانے کی منظوری دے دی ہے۔
تین سال کے لیے توسیع پر کل خرچ تقریباً 43.68 کروڑ روپے ہوگا۔
اثر:
قومی صفائی کرمچاری کمیشن کی میعاد کار 31.3.2022 کے بعد 3 سال تک بڑھانے سے ملک کے صفائی کرمچاری اور ہاتھ سے میلا اٹھانے والے نشان زد لوگ مستفید ہوں گے۔ 31.12.2021 کو ایم ایس ایکٹ سروے کے تحت نشانزد ہاتھ سے میلا اٹھانے والے لوگوں کی تعداد 58,098 ہے۔
تفصیلات:
قومی صفائی کرمچاری کمیشن کا قیام سال1993 میں قومی صفائی کرمچاری کمیشن ایکٹ، 1993 کے پرویژن کے مطابق شروع میں 31.03.1997 تک کی مدت کے لئے کیا گیا تھا۔ بعد میں ایکٹ کی ویلیڈٹی کو شروع میں 31.03.2002 تک اور اس کے بعد 29.2.2004 تک بڑھا دیا گیا تھا۔ قومی صفائی کرمچاری کمیشن  ایکٹ 29.02.2004 سے موثر نہیں رہا۔ اس کے بعد این سی ایس کے کی میعاد کار وقتاً فوقتاً قراردادوں کے توسط سے ایک غیر آئینی ادارے کے طور پر بڑھایا گیا ہے۔ موجودہ کمیشن کی میعادکار 31.03.2022 تک ہے۔
پس منظر:
این سی ایس کے صفائی کرم چاریوں کی فلاح و بہبود کے لیے مخصوص پروگراموں کے سلسلے میں حکومت کو اپنی سفارشات پیش کرتا ہے، صفائی کرم چاریوں کے لیے موجودہ فلاحی پروگراموں کا مطالعہ اور تجزیہ کرتا ہے اور مخصوص شکایتوں وغیرہ کے معاملوں کی جانچ بھی کرتا ہے۔ ساتھ ہی ہاتھ سے میلا اٹھانے والے کے طور پر روزگار کے امتناع اور بازآبادکاری ایکٹ، 2013 کے ضابطوں کے مطابق ، این سی ایس کے کو ایکٹ کے نفاذ کی نگرانی کرنے ، مرکزی اور ریاستی حکومتوں کو اس کے مؤثر نفاذ کے لیے صلاح دینے اور ایکٹ کے ضابطوں کی خلاف ورزی /عمل درآمد نہ ہونے کے سلسلے میں شکایتوں کی جانچ کرنے کا کام سونپا گیا ہے۔ حکومت نے صفائی کرمچاریوں کے معیار زندگی کو بہتر بنانے کے لئے قدم اٹھائے ہیں۔ لیکن سماجی-اقتصادی اور تعلیمی اعتبار سے ان کے محروم رہنے کی صورتحال کو ابھی بھی دور نہیں کیاجاسکا ہے۔ ہاتھ سے میلا اٹھانے کی روایت کو تقریباً ختم کردیا گیا ہے، پھر بھی اکادُکامثالیں سامنے آتی ہیں۔ سیور /سیپٹک ٹینکوں کی جوکھم بھری صفائی حکومت کےلئے اولین ترجیحات میں ہے۔ اس لیے حکومت محسوس کرتی ہے کہ صفائی کرمچاریوں کی بہبود کے لیے حکومت کی مختلف کارروائیوں اور اقدامات کی نگرانی کرنے اور ملک میں سیور/ سپیٹک ٹینکوں کی پوری طرح سے مشین کے ذریعہ صفائی اور ہاتھ سے میلا اٹھانے والوں کی بازآبادکاری کے ہدف کو حاصل کرنے کی ضرورت برقرار ہے۔
وزارت دفاع
ہندوستانی بحریہ اور آسٹریلیا کی شاہی بحریہ کے درمیان دو طرفہ بحری مشق ہند-آسٹریلیا مشق کے تیسرے ایڈیشن کا آغاز
ہندوستانی بحریہ اور آسٹریلیا کی شاہی بحریہ کے درمیان دو طرفہ بحری مشق آؤس انڈیکس - 19 جو کہ آسٹریلیا اور ہندوستان کی بحریہ مشق کا مخفف ہے ، کا تیسرا ایڈیشن لینڈنگ ہیلی کاپٹر ڈوک ،ایچ ایم اے ایس کیمبرا ، ایچ ایم اے ایس نیو کیسٹل  اور ایچ ایم اے ایس پارامٹا، دو جنگی جہازوں ایچ ایم اے ایس کولنس، ایک روایتی آبدوز اور ایچ ایم اے ایس سیکسس  کی آمد کے ساتھ ہی 2اپریل 2019 کو وشاکھاپٹنم میں شروع ہوگیا ہے۔ دونوں ملکوں کے درمیان اس بحری مشق کا مقصد ‘ہندوستانی بحریہ  اور آسٹریلیا کی شاہی بحریہ کے درمیان آپسی اشتراک وتعاون کو وسعت دینا اور ایک ساتھ مل کر آپریشن کرنے کے عمل کو مستحکم کرنا ہے۔ اس مشق سے دونوں ملکوں کی بحریہ کے اہلکاروں کے درمیان خیالات کے باہمی تبادلے اور پیشہ وارانہ افکار کی لین دین کے لئے وسیع مواقع فراہم ہوں گے۔’
2014 میں سلامتی سے متعلق اشتراک وتعاون کے فریم ورک کے مطابق دونوں ملکوں کے درمیان دو طرفہ اور دفاعی اشتراک وتعاون کو مزیدمستحکم کرنے کے لئے آسٹریلیا اور ہندوستان کے وزرائے اعظم کے ذریعہ ایک مفاہمت نامے پر دستخط کرنے کا اعلان کیاگیا۔ ہند اور آسٹریلیا کی بحریہ کے درمیان مشق کے پہلے ایڈیشن کا انعقاد ستمبر 2015 میں وشاکھاپٹنم میں کیاگیا تھا، جبکہ اس مشق کے دوسرے ایڈیشن کی میزبانی آسٹریلیا نے جون 2017 میں کی تھی۔ اس مشق کے دوران ہندوستانی بحریہ  کے مشرقی بیڑے کے جنگی جہازوں نے آسٹریلیا کی شاہی بحریہ  کے جنگی جہازوں اور آبدوزوں کے ساتھ مل کر مشق کیا ۔
باہمی اشتراک وتعاون کی طویل تاریخ رقم کرتے ہوئے بشمول گلی پولی اور مغربی حصے سے متصل علاقوں میں پہلی عالمی جنگ کے مشترکہ تجربات کے، آسٹریلیا اور ہندوستان کے درمیان بے حد مثبت دفاعی تعلقات رہے ہیں۔ دونوں ملکوں کے درمیان اِس تعلقات میں سال 2006 میں دفاعی اشتراک وتعاون سے متعلق میمورنڈم کے ذریعہ اور 2009 کے سلامتی سے متعلق اشتراک وتعاون کے لئے مشترکہ اعلانیہ کے سبب مزید بہتری آئی ہے۔ تاہم 2014 کے دو طرفہ ایف ایس سی کے بعد دونوں ملکوں کے درمیان دفاع اور سلامتی کے معاملات سے متعلق باہمی اشتراک وتعاون میں واضح رفتار دیکھنے کو ملی ہیں۔
گزشتہ چار برسوں کے دوران دو سال میں ایک مرتبہ منعقد ہونے والے دونوں ملکوں کی بحریہ کے اس مشق میں کافی اضافہ ہوا ہے۔ اس مشق کے تیسرے ایڈیشن میں کل تینوں جہتوں میں مشقوں کا انعقاد کیا جائے گا۔ اس مشق کے دوران اے ایس ڈبلیو پر خصوصی توجہ مرکوز رہے گی۔ دونوں ملکوں کی بحریہ کے ذریعہ دوطرفہ بحری مشق کے لئے تعینات کی گئی یونٹوں کی تعداد اب سب سے زیادہ ہے۔ اس بحری مشق میں بڑے پیمانے پر یہ شرکت دونوں ملکوں کی بحریہ کے ذریعہ اس مشق کو دی جارہی اہمیت کو واضح کرتا ہے، جبکہ اعلیٰ سطح کی پیچیدگی دونوں ملکوں کی بحریہ کے مل کر کام کرنے کو عیاں کرتا ہے۔ مجموعی طور پر دونوں ملکوں کی بحریہ کے درمیان یہ مشق ہندوستان کے ساگر  کے وژن اور دوستانہ وہم آہنگی کے حامل ملکوں کے ساتھ بحری ڈومین میں بہترین تال میل کو یقینی بنانے کے تئیں دونوں ملکوں کے مشترکہ مقاصد کو اچھی طرح واضح کرتا ہے۔
ماحولیات، جنگلات اور موسمیاتی تبدیلی کی وزارت
بھارت میں باگھوں کی مردم شماری نے دنیا کے سب سے بڑے کیمرہ ٹریپ وائلڈ لائف سروے ہونے کا ایک نیا گنیز عالمی ریکارڈ قائم کیا
ایک عظیم لمحہ اور ’آتم نربھر بھارت‘ کی ایک روشن مثال: مرکزی وزیر ماحولیات
ملک کے لئے آل انڈیا بھارتی باگھ تخمینہ 2018 کا چوتھا چکر ، جس کے نتائج گذشتہ سال عالمی باگھ ڈے کے موقع پر قوم کے سامنے وزیر اعظم شری نریندر مودی کے ذریعہ اعلان کئے گئے تھے، دنیا کا سب سے بڑا کیمرہ ٹریپ وائلڈ لائف سروے ہونے کا گینز ورلڈ ریکارڈ قائم کیا ہے۔
اس کامیابی کو ایک عظیم لمحہ قرار دیتے ہوئے مرکزی وزیر ماحولیات شری پرکاش جاوڈیکر نے ایک ٹویٹ پیغام میں کہا کہ یہ آتم نربھر بھارت کی ایک روشن مثال ہے جسے وزیر اعظم کے اپنے الفاظ میں سنکلپ سے سدھی کے ذریعہ حاصل کیا گیا ہے۔
وزیر ماحولیات نے مزید کہا کہ وزیر اعظم شری نریندر مودی کی قیادت میں ہندوستان نے ہدف سے چار سال قبل باگھوں کی تعداد دوگنا کرنے کے اپنے عزم کو پورا کیا ہے۔ تازہ ترین سینسس کے مطابق ملک میں اب ایک تخمینہ کے مطابق 2967 باگھ ہیں۔ اس تعداد کے ساتھ ، ہندوستان باگھوں کی عالمی آبادی کا تقریبا 75 فیصد ہے اور سنہ 2022 کے ہدف سال سے بہت پہلے 2010 میں سینٹ پیٹرزبرگ میں شیروں کی تعداد دوگنا کرنے کے اپنے عزم کو پورا کرچکا ہے۔
گنیز ورلڈ ریکارڈ کی ویب سائٹ کے توصیف نامہ میں لکھا گیا ہے: “2018-19 میں کئے گئے سروے کے چوتھے اٹریریشن ۔ وسائل اور اعداد و شمار دونوں کے لحاظ سے اب تک کا سب سے جامع رہا ہے۔ کیمرا ٹریپ  کو 141 مختلف سائٹوں میں 26،838 مقامات پر رکھا گیا تھا اور 121،337 مربع کلومیٹر  کے موثر علاقے کا سروے کیا گیا۔ مجموعی طور پر کیمرا ٹریپ نے وائلڈ لائف کی34،858،623تصاویر کھینچیں جن میں76،651باگھوں کے،51,777تیندوے کے، بقیہ دیگر جنگلی جانوروں کے تھے۔
بے مثال کیمرا ٹریپ کے استعمال کے ساتھ ساتھ ، 2018 "اسٹیٹس آف ٹائیگرز ان انڈیا" کا تخیمنہ وسیع پیمانے پر فٹ سروے کے توسط سے بھی کیا گیا جس میں 522،996 کلومیٹر  کا سفر طئے کیا گیا اور ویجیٹبل اور گوبر والے 317،958 رہائش کی جگہوں کو شامل کیا گیا۔ ایک اندازے کے مطابق جنگلات کا کل رقبہ 381،200 مربع کلو میٹر تھا ۔
سال 2018 کے تازہ ترین نتائج سے پتہ چلتا ہے کہ بھارت میں اب ایک اندازے کے مطابق 2967 باگھ ہیں جن میں سے 2461 باگھوں کی انفرادی طور پر تصویر لی گئی ہے، جو باگھوں کی آبادی کا مجموعی طور پر 83٪ ہے ، جو سروے کی جامع نوعیت کو اجاگر کرتا ہے۔
پوری دنیا میں پروجیکٹ ٹائیگر جیسے پروگرام کے متوازی شاید ہی کوئی دیگر پروگرام ہے جس کی شروعات 9 باگھ ریزرو سے کی گئی تھی اور اسے حال میں 50 باگھ ریزروس میں چلایا جا رہا ہے۔ ہندوستان نے باگھوں کے تحفظ میں اب مضبوطی سے ایک قائدانہ کردار قائم کیا ہے۔
ریلوے کی وزارت
مسافر وں کے کرائے سے ہونے والی ریلوے کی آمدنی میں 76 فیصد اضافہ
ریزرویشن والے مسافروں کے زمرے میں ریلوے کی آمدنی میں 50 فیصد اور بغیر ریزرویشن والے مسافروں کے زمرے میں 422 فیصد اضافہ
اپریل سے نومبر 2022 کے دوران ابتدائی بنیادوں پر انڈین ریلوے کی کل تخمینی آمدنی 43324 کروڑ روپے رہی جو کہ گزشتہ سال اسی مدت کے دوران ہونے والی آمدنی 24631 کروڑ روپے کے مقابلے میں 76 فیصد زیادہ ہے۔
ریزرویشن والے مسافروں کے زمرے میں، یکم اپریل سے 30 نومبر 2022 کی مدت کے دوران بک کیے گئے مسافروں کی کل تخمینی تعداد 5365 لاکھ ہے جب کہ یہ پچھلے سال کی اسی مدت کے دوران 4860 لاکھ تھی، جس سے 10 فیصد اضافہ کا پتہ چلتا ہے۔ یکم اپریل سے 30 نومبر 2022 کی مدت کے دوران زیرویشن والے مسافروں کے زمرے سے حاصل ہونے والی آمدنی 34303 کروڑ روپےہے جو پچھلے سال کی اسی مدت کے دوران ہونے والی آدنی 22904 کروڑ روپے کے مقابلے 50 فیصد زیادہ ہے۔
بغیر ریزرویشن والے مسافروں کے زمرے میں، یکم اپریل سے 30 نومبر 2022 کے دوران بک کرائے گئے مسافروں کی کل تخمینی تعداد 35273 لاکھ ہے جبکہ یہ پچھلے سال کی اسی مدت کے دوران 13813 لاکھ تھی، جس سے 155 فیصد کا اضافہ ظاہر ہوتا ہے۔ یکم اپریل سے 30 نومبر 2022 کی مدت کے دوران بغیر ریزرویشن والے مسافروں کے زمرے سے حاصل ہونے والی آمدنی 9021 کروڑ روپے ہے جبکہ یہ پچھلے سال کی اسی مدت کے دوران 1728 کروڑ روپے تھی، جس سے 422 فیصد اضافہ کا پتہ چلتا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-13225
(Visitor Counter : 73
سماجی انصاف اور تفویض اختیارات کی وزارت
ایسوسی ایٹ ڈپٹی منسٹر آف ایمپلائمنٹ اینڈ سوشل ڈیولپمنٹ، گورنمنٹ آف کینیڈا کی سماجی انصاف اور تفویض اختیارات کی وزارت کے دونوں سیکرٹریوں کے ساتھ ملاقات
پسماندہ لوگوں کی بہبود، سماجی انصاف اور تفویض اختیارات کی وزارت کے حکم پر بحث
براہ راست ڈیجیٹل/ ڈی بی ٹی موڈ کے ذریعے فائدہ اٹھانے والوں کو فوائد کی ادائیگی پر خصوصی زور
19 جولائی 2023 کو صبح 11.00 بجے معذور افراد کو بااختیار بنانے کے محکمے میں، پنڈت دین دیال انتیودیا بھون کی 5ویں منزل، سی جی او کمپلیکس، لودھی روڈ، نئی دلی-110003 میں جناب اینڈریو براؤن، اسوسی ایٹ نائب وزیر کے ساتھ روزگار اور سماجی ترقی، حکومت کینیڈا، سماجی انصاف اور بااختیار بنانے کی وزارت، حکومت ہند کے دونوں محکموں کے سیکرٹریوں جناب راجیش اگروال، معذور افراد کو بااختیار بنانے کے محکمے کے سکریٹری اور محکمہ سماجی انصاف اور تفویض اختیاریت کے سکریٹری کے ساتھ ایک میٹنگ ہوئی۔تبالہ خیال کا موضوع تھا پسماندہ اور محروم لوگوں کی بہبود، سماجی انصاف اور انہیں بااختیار بنانے میں مدد دینے کے وزارت کے کام کے بارے میں معلومات حاصل کرنا ۔
بات چیت کے دوران دیگر چیزوں کے علاوہ ، معذور افراد کی مہارت کی تربیت اور روزگار کے حوالے سے بہترین طریقوں اور چیلنجز، بزرگ شہریوں کے لیے سماجی تحفظ کی اسکیموں/پروگراموں بشمول پنشن، اسکالرشپس، بے گھر آبادی کے لیے پروگراموں کے بارے میں جانکاری دی گئی۔ ڈی ای پی ڈبلیو ڈی اور ڈیپارٹمنٹ آف ایس جے اینڈ ای دونوں سیکرٹریوں کی جانب سے بھارتی حکومت کی طرف سے ڈیجیٹل/ ڈی بی ٹی موڈ کے ذریعے فائدہ اٹھانے والوں کو براہ راست فوائد کی ادائیگی پر خصوصی زور دیا گیا۔
۔۔۔۔----
ش ح۔ا س۔ ت ح ۔
U–7189
(Visitor Counter : 48
کامرس اور صنعت کی وزارتہ
ہندوستان اور تھائی لینڈ کی تیرہویں مشترکہ تجارتی کمیٹی کی میٹنگ نئی دہلی میں منعقد ہوئی
ہندوستان تھائی لینڈ کی مشترکہ تجارتی کمیٹی کی تیرہویں میں آج نئی دہلی میں منعقد ہوئی۔ تجارتی مذاکرے کے محکمے کے ڈائریکٹر جنرل تھائی لینڈ کی کامرس کی وزارت، محترمہ ارومون سکتھاویتھم اور جوائنٹ سکریٹری ، تجارت کے محکمے ، تجارت وصنعت کی وزارت اور محترمہ اندوسی نائر نے اس میٹنگ کی مشترکہ صدارت کی۔ 17 برسوں بعد 2020 میں شروع ہوئی جے ٹی سی کی یہ پہلی فزیکل میٹنگ تھی۔
تھائی لینڈ23-2022 میں 16.89 بلین امریکی ڈالر کل تجارت کے ساتھ آسیان ممالک میں ہندوستان کا اہم تجارتی شراکت دار ہے۔ تھائی لینڈ کا آسیان کے ساتھ ہندوستان کی کل تجارت میں 13.6 فیصد حصہ ہے۔ تھائی لینڈ ہندوستان کی جواہرات اور زیورات ، میکنیکل مشینری، آٹو اور آٹو اجزا اور زرعی مصنوعات، خاص طور پر سمندری مصنوعات کے لئے ایک اہم مقام ہے۔
دوطرفہ تجارت کی صورتحال اور ایک دوسرے کی عالمی برآمدات میں شراکتداروں کے معمولی حصہ کا جائزہ لیتے ہوئے صدور نے دو طرفہ تجارت کی توسیع کے لئے نئے ممکنہ مصنوعات اور ترجیحی شعبوں کی پہچان پر زور دیا۔ دونوں فریق نے مارکیٹ تک رسائی کے مختلف مسائل اور برآمدکاروں کو درپیش تکنیکی رکاوٹوں پر بھی تبادلہ خیال کیا اور مستقل اور مسلسل دو طرفہ بات چیت کے ذریعہ ان مسائل کے حل پر اتفاق کیا۔ ہندوستان نے سمندری ، پولٹری اور گوشت کی اشیا کی برآمدات میں درپیش رکاوٹوں کا معاملہ اٹھایا۔
دونوں فریق نے مضبوط شراکتداری کے لئے ممکنہ اشیا اور شعبوں جیسے سمندری مصنوعات ، اسمارٹ فونز ، الیٹرک گاڑیاں، خوراک کو ڈبہ بند کرنے اور دوا سازی کی پہچان کی۔ ممالک نے اس بات پر بھی اتفاق کیا کہ خدمات کے شعبے میں تعاون کی بڑی گنجائش ہے اور انھوں نے نرسنگ ، اکاؤنٹنگ ، آڈیوویزوئل اور طبی سیاحت میں باہمی منظوری / معاون انتظامات قائم کرنے کا پتہ لگانے پر بھی اتفاق کیا۔
میٹنگ میں یونیفائڈ پیمنٹ انٹرفیسکو تھائی لینڈ کی پرامپٹ پے سروس سے جوڑنے اور مقامی کرنسی میں تجارتی لین دین کے تصفیہ پر جاری کوششوں کی پیش رفت کا بھی جائزہ لیا۔
نوجوانوں کے امور اور کھیل کود کی وزارت
کھلاڑیوں کو دی جانے والی ترغیبات
نئی دہلی،27 جون 2019 ؍ کھلاڑیوں کو دی جانے والی ترغیبات کے لئے مختص بجٹ میں 26.00 کروڑ روپئے کا اضافہ کیا گیا ہے۔ اس سال کے عبوری بجٹ میں مختص بجٹ 87.00 کروڑ روپئے ہےجبکہ پچھلے سال کے دوران مختص بجٹ کی یہ رقم 61.00 کروڑ روپئے تھی۔
تمام اہل کھلاڑیوں کو موجودہ پالیسی اور رہنما خطوط کے مطابق نقد ایوارڈ اور پنشن فراہم کرائے جاتے ہیں ۔ گذشتہ سال نا کافی رقومات کے سبب میڈل فاتح کھلاڑیوں کو نقد انعامات دیئے جانے کے لئے نیشنل اسپورٹ ڈیولپمنٹ فنڈ سے رقم مستعار لی گئی تھی۔ اس سال مختص بجٹ میں سے نیشنل اسپورٹس ڈیولپمنٹ فنڈ کو یہ رقم چکا دی جائے گی۔
بین الاقوامی سطح پر بہترین کارکردگی کے لئے کھیلوں کے بنیادی ڈھانچے ؍ کھیلوں کی سہولتوں میں اضافہ کرنے کا عمل جاری ہے۔ تاہم مرکزی حکومت کے ذریعے فراہم کردہ موجودہ بنیادی ڈھانچے ،سہولتیں اور ترغیبات کھلاڑیوں کو بین الاقوامی کھیلوں کے مقابلوں میں بہترین کارکردگی پیش کرنے کے لئے تحریک دے رہے ہیں۔
یہ اطلاع نوجوانوں کے امور اور کھیلوں کے وزیر مملکت  کرن رجیجو نے آج لوک سبھا میں ایک سوال کے تحریری جواب میں دی۔
ریلوے کی وزارت
انڈین ریلوے نے اڈیشہ میں ریل حادثے میں مرنے والوں کی شناخت کی اپیل کی
اوڈیشہ حکومت کے تعاون سے مرنے والوں، ہسپتالوں میں داخل افراد اور غیر شناخت شدہ مہلوکین کی تصاویر کے لنکس دستیاب کرائے گئے ہیں
بہناگا، اڈیشہ میں ہونے والے افسوس ناک ریل حادثے میں ان لوگوں کے اہل خانہ کو سہولت فراہم کرنے کے لیے جنہیں اپنے رشتہ داروں کے یہ پتہ نہیں ہے کہ وہ کہاں ہیں، انڈین ریلویز نے اڈیشہ حکومت کے تعاون سے انہیں تلاش کرنے کی پہل کی ہے۔ اس افسوس ناک حادثے میں متاثر ہونے والے مسافروں کے لواحقین/رشتہ دار/دوست اور خیر خواہ مندرجہ ذیل تفصیلات کا استعمال کرتے ہوئے مرنے والوں کی تصاویر، مختلف ہسپتالوں میں داخل مسافروں کی فہرست اور غیر شناخت شدہ مہلوکین کے بارے میں بھی معلومات حاصل کر سکتے ہیں۔
- اڈیشہ میں افسوس ناک بہناگا ریل حادثے میں مرنے والوں کی تصاویر کا لنک:
https://srcodisha.nic.in/Photos%20Of%20Deceased%20with%20Disclaimer.pdf
- مختلف ہسپتالوں میں زیر علاج مسافروں کی فہرستوں کا لنک:
https://www.bmc.gov.in/train-accident/download/Lists-of-Passengers-Undergoing-Treatment-in-Different-Hospitals_040620230830.pdf
- III. ایس سی بی کٹک میں زیر علاج غیر شناخت شدہ افراد کا لنک:
https://www.bmc.gov.in/train-accident/download/Un-identified-person-under-treatment-at-SCB-Cuttack.pdf
ریلوے ہیلپ لائن نمبر 139 اس ریل حادثے میں متاثرہ مسافروں کے اہل خانہ/ رشتہ داروں کو جوڑنے کے لیے چوبیس گھنٹے کام کر رہا ہے۔ ہیلپ لائن 139 کا انتظام ریلوے کے سینئر افسران کر رہے ہیں۔ اس کے علاوہ، بی ایم سی ہیلپ لائن نمبر 18003450061/1929 بھی ہفتے کے ساتوں دن 24 کام کر رہا ہے۔ میونسپل کمشنر آفس، بھونیشور نے ایک کنٹرول روم قائم کیا ہے، جہاں سے گاڑیوں کے ساتھ لوگوں کو یا تو ہسپتال یا مردہ خانے میں بھیج دیا جائے گا، جیسا بھی معاملہ ہو ۔ سہولت فراہم کرانے کے لئے افسران کو تعینات کیا گیا ہے۔
۔۔۔۔۔۔۔۔۔۔۔
ش ح۔ا گ۔ن ا۔
05-06-2023))
U- 5843
(Visitor Counter : 208
وزارت آیوش
ٓیوش نے کووڈ – 19 بحران کے دوران اپنی طرف سے کیے گیے ان اقدامات کا ایک بار پھر ذکر کیا جو اس نے لوگوں کی قوت مدافعت بڑھانے کے لیے کیے ہیں تاکہ وہ اپنی صحت کی حفاظت کر سکیں
نئی دہلی، 10 اپریل 2020 / آیوش کی وزارت نے آیوروید کے، وقت کی کسوٹی پر کھڑے اترے، طریقوں سے قوت مدافعت کو بڑھانے کے مختلف اقدامات پر ایک ہدایت جاری کی ہے۔
یہ ہدایت 31 مارچ 2020 کو جاری کی گئی جس میں مندرجہ ذیل 5 میدان شامل کیے گیے ہیں :
1۔ جس پس منظر میں ہدایت جاری کی گئی ہے
کووڈ – 19 وبا کے تناظر میں پوری دنیا کے لوگ پریشانی سے دوچار ہیں۔ جسم کی قدرتی قوت مدافعت میں اضافہ کرنا ، زیادہ سے زیادہ اچھی صحت کو برقرار رکھنے میں اہم رول ادا کرتا ہے۔
ہم سبھی جانتے ہیں کہ علاج سے پرہیز بہتر ہوتا ہے ، چونکہ ابھی تک کووڈ – 19 کی کوئی دوا موجود نہیں ہے ۔ بہتر یہ ہوگا کہ احتیاطی اقدامات کیے جائیں جن سے بحران کی اس گھڑی میں ہمارے قوت مدافعت میں اضافہ ہو۔
آیوروید چونکہ زندگی سے متعلق سائنس ہے۔ لہذا یہ صحت مند اور خوشحال زندگی برقرار رکھنے میں قدرت کے تحفوں کو آگے بڑھاتی ہے۔ احتیاطی تدابیر کی بنیاد پر آیوروید کی وسیع معلومات دن چریہ اور ریتو چریہ کے تصورات سے بہت کچھ حاصل کرتی ہے۔ جو زندگی کی صحت کو برقرار رکھنے میں موسمیاتی طریقہ کار ہیں۔ اصل میں یہ پودوں پر مبنی سائنس ہے ۔
آیوش کی وزارت نے صحت کے احتیاطی اقدامات اور قوت مدافعت میں اضافے کے لیے کچھ رہنما خطوط کی سفارش کی ہے۔ ان رہنما خطوط کی سفارش کی حمایت آیوروید لٹریچر اور سائنٹفک کتابوں سے کی گئی ہے۔
۲۔ قوت مدافعت کو بڑھانے کے عام اقدامات
- سارا دن گرم پانی پئیں۔
- یوگاسن ، پرانایام اور دھیان کا طریقہ کار کم سے کم 30 منٹ تک اپنایئے۔
- کھانا پکانے میں ہلدی، زیرہ ، دھنیا اور لہسن جیسے مسالحوں کا استعمال کیجیے۔
۳۔ قوت مدافعت کو بڑھانے کے آیورویدک اقدامات
- صبح کے وقت 10 گرام چونپراش لیجیے۔ ذیابیطس کے مریض سُگر فری چونپراش بھی لے سکتے ہیں۔
- ہربل چائے یا تلسی ، دار چینی، کالی مرچ، سونٹھ اور منکہ کا جوشاندہ دن میں ایک یا دو بار لیجیے۔ اس میں گڑ شامل کر لیجیے یا تازہ نیموں کا عرق ۔
- ڈیڑھ سو ملی لیٹر گرم دودھ میں آدھا چمچ ہلدی ملا کر دن میں ایک یا دو بار لیجیے۔
۴۔ آسان آیورویدک طریقے
-
- صبح اور شام اپنی ناک کے دونوں نتھنوں میں تل کا تیل / ناریل کا تیل یا گھی لگایئے۔
- منھ میں ایک چمچ تلوں کا تیل یا ناریل کا تیل لیجیے، اسے پیجیے نہیں بلکہ اسے دو سے تین منٹ تک منھ میں ہلانے کے بعد کلّی کر دیجیے اور اس کے بعد منھ کو گرم پانی سے دھو لیجیے۔ ایسا دن میں ایک یا دو بار کیجیے۔
۵۔ خشک کھانسی یا اندرونی گلے کی سوزن کی صورت میں یہ طریقہ اپنایئے
- پانی میں تازہ پودینہ یا اجوائن ڈال کر اسے پکائیے اور اس گرم پانی کی بھاپ لیجیے۔
- کھانسی یا گلے کی تکلیف میں پسی ہوئی لانگ میں شکر یا شہد ملایئے اور اسے دن میں دو یا تین بار لے لیجیے۔
- ان اقدامات سے عام طور پر خشک کھانسی یا گلے کی دکھن دور ہو جاتی ہے۔ البتہ، اگر تکلیف دور نہیں ہوتی تو ڈاکٹر سے صلاح کرنا زیادہ بہتر ہے۔
۔۔۔۔۔۔۔۔۔۔۔۔۔۔۔۔۔۔
U - 1616
(Visitor Counter : 237
وزارت دفاع
اتراکھنڈ کے سیلاب سے متاثر دھار چولا میں سڑک کا رابطہ بحال کرنے کے لیے بی آر او ٹیم کے 80 ملازمین دن رات کام میں مصروف
اہم نکات:
- مسلسل بارش، بادل پھٹنے اور اچانک سیلاب کے حالات پیدا ہو جانے کے سبب پتھورا گڑھ-توا گھاٹ قومی شاہراہ کا 500 میٹر حصہ پانی میں بہہ گیا، جس کی وجہ سے شاہراہ کا ایک حصہ ٹوٹ گیا اور آمد و رفت رک گئی۔
- اترا کھنڈ کے وزیر اعلیٰ جناب پشکر سنگھ دھامی نے دھار چولا کا دورہ کیا اور بارڈ روڈ آڑگنائزیشن  ملازمین سے گفتگو کی۔
- سڑک کا رابطہ بحال کرنے کے لیے بی آر او ٹیم کے 80 ممبران کو تعینات کیا گیا ہے۔ وہ ملبہ صاف کرنے والی مشینوں اور جے سی بی کی مدد سے سڑک کو درست کرنے میں مصروف ہیں۔
- بی آر او نے پیدل چلنے کے لیے راستہ بنا لیا ہے اور دور دراز کے گاؤوں میں انسانی مدد کے تحت کھانے کے پیکٹ تقسیم کیے ہیں۔
اگست، 2021 کے آخری ہفتہ میں پتھورا گڑھ ضلع کے دور دراز کے دھار چولا قصبہ کو بے انتہا بارش کا سامنا کرنا پڑا۔ بھاری بارش کے ساتھ اچانک سیلاب کے حالات بھی پیدا ہو گئے۔
سب سے زیادہ نقصان 30 اگست، 2021 کو ہوا، جب اچانک سیلاب اور بادل پھٹنے سے پتھورا گڑھ-توا گھاٹ قومی شاہراہ کا تقریباً 500 حصہ پانی میں بہہ گیا۔ یہ واقعہ دوباٹ علاقہ میں 98 سے 102 کلومیٹر کے درمیان کے حصے میں ہوا، جہاں سڑک کا ایک ٹکڑا پانی میں بہہ گیا تھا۔ اس کی وجہ سے قومی شاہراہ کے اس اہم حصے میں سڑک کا رابطہ ٹو ٹ گیا۔
اس ناگہانی اور سنگین صورتحال سےنمٹنے کے لیے بی آر او نے پروجیکٹ ہیرک کی ایک خصوصی ٹیم کو تعینات کر دیا، تاکہ مرمت کا کام فوراً شروع کیا جا سکے اور راستے سے ملبہ ہٹا دیا جائے۔ اس وقت بی آر او ٹاسک فورس کے 80 ممبران ملبہ ہٹانے والی مشینوں اور جے سی بی کی مدد سے سڑک رابطہ کو جلد از جلد بحال کرنے میں دن رات لگے ہیں۔
اتراکھنڈ کے وزیر اعلیٰ جناب پشکر سنگھ دھامی نے یکم ستمبر کو پتھورا گڑھ ضلع کے دھارچولا کا دورہ کیا اور 30 اگست، 2021 کو آئے سیلاب اور بادل پھٹنےکے بعد وہاں جاری باز آبادکاری کے کاموں کا جائزہ لیا۔ بی آر او ٹاسک فورس کے کمانڈر نے پتھورا گڑھ-توا گھاٹ سڑک کے ٹوٹنے اور بی آر او کے ذریعے کیے جانے والے باز آبادکاری کے کاموں کے بارے میں وزیر اعلیٰ کو معلومات فراہم کی۔
دریں اثنا، بی آر او نے ٹوٹے حصہ میں پیدل چلنے کا راستہ تیار کر دیا ہے، تاکہ لوگ پیدل آ جا سکیں۔ اس کے علاوہ بی آر او نے انسانی مدد کے تحت مقامی لوگوں کو کھانے کے پیکٹ بھی پہنچائے ہیں۔ چنوتی بھرے حالات کے باوجود سڑک کو جلد از جلد کھولنے کے لیے بی آر او کے سبھی افسر اور ملازمین موقع پر موجود ہیں اور دن رات کام میں لگے ہیں۔
وزارت دفاع
فوج نے خاتون فوجیوں کے پہلے دستے کے استقبال اور تربیت کی تیاری کی
ملٹری پولیس کے کرنل کمانڈنٹ لیفٹیننٹ جنرل اشونی نے فوج کے لیے خاتون فوجیوں کے پہلے دستے کی تربیت کے لیے سری نگر میں لیفٹیننٹ کرنل نندنی کا انٹرویو لیا۔ اس انتخاب کی ستائش کرتے ہوئے جناب اشونی نے کہا کہ ہمارے لیے تربیت کاروں کے پہلے دستے کا انتخاب انتہائی اہم ہے، کیونکہ یہ آئندہ نسلوں کے لیے سنگ بنیاد ثابت ہوگا ۔ اس کے ساتھ ہی مزید تربیت کار افسران کا انتخاب کیا جاچکا ہے، جن میں آسام رائفلز کے لیے سپاہیوں کے پہلے دستےکی تربیت کار میجر جولی بھی شامل ہیں۔ خاتون فوجیوں کے انتخاب کا عمل جاری ہے۔ یہ انتخاب ملک بھر میں ہزاروں رضاکاروں میں سے کیا جارہا ہے اور 100 منتخب خاتون فوجیوں کی تربیت دسمبر 2019 میں بنگلورو میں شروع ہونے کا امکان ہے۔ اس تربیت کی مدت مرد فوجیوں کی ہی طرح اس جذبے کے ساتھ کہ وہ پہلی خاتون فوجی ہیں، 61 ہفتے کی ہوگی۔ خاتون فوجیوں کی تربیت کا یہ عمل اس شعبے میں خاتون فوجیوں کی تعداد 1700 پوری ہونے تک جاری رہے گا اور اس میں ہر سال 100 خاتون فوجیوں کو تربیت دی جائے گی۔
۔۔۔۔۔۔۔۔۔۔۔
U-3998
(Visitor Counter : 43
بجلی کی وزارت
بجلی کی وزارت نے کوئلے پر مبنی بجلی گھروں میں کو-فائرنگ کے ذریعے بجلی کی پیداوار کے لیے بائیو ماس کے استعمال سے متعلق نظرثانی شدہ پالیسی جاری کی
|
|
- کوئلے کے ساتھ زرعی باقیات پیلٹس کو-فائرنگ 39 حرارتی بجلی گھروں میں شروع ہوگئی ہے
- 30.11.2022 تک بائیو ماس کا مجموعی استعمال 85477 میٹرک ٹن تھا۔
بجلی کی وزارت نے 08.10.2021 کو کوئلے پر مبنی بجلی گھروں میں کو-فائرنگ کے ذریعے بجلی کی پیداوار کے لیے بائیو ماس کے استعمال سے متعلق نظرثانی شدہ پالیسی جاری کی ہے۔ یہ پالیسی حرارتی بجلی گھروں میں کوئلے کے ساتھ بنیادی طور پر زرعی باقیات سے بنے 5فیصد بائیو ماس پیلٹس کے استعمال کو لازمی قرار دیتی ہے جو اس پالیسی کے اجراء کی تاریخ سے ایک سال سے لاگو ہوتی ہے۔ اس پالیسی کے مطابق حرارتی بجلی گھروں میں بائیو ماس پیلٹس کے استعمال کی ذمہ داری اس پالیسی کے اجراء کی تاریخ کے دو سال بعد سے بڑھ کر 7 فیصد ہو جائے گی۔
کوئلے کے ساتھ زرعی باقیات پیلٹس کو-فائرنگ 39 حرارتی بجلی گھروں میں شروع ہوگئی ہے۔30.11.2022 تک بائیو ماس کا مجموعی استعمال 85477 میٹرک ٹن تھا۔
یہ اطلاع بجلی اور نئی اور قابل تجدید توانائی کے مرکزی وزیر جناب آر کے سنگھ نے آج لوک سبھا میں ایک تحریری جواب میں دی۔